
Vispārīga informācija
1.1.  Iepirkuma nosaukums – Meteoroloģisko radaru sistēmas infrastruktūras būvprojekta izstrāde, būvdarbi un autoruzraudzība Kurmāles pagastā, Kuldīgas novadā (turpmāk nolikuma tekstā – iepirkums)
1.2. Iepirkuma identifikācijas numurs – VSIA LVĢMC 2026/23
1.3. Pasūtītāja nosaukums un rekvizīti:

	Pasūtītāja nosaukums:
	Valsts SIA “Latvijas Vides, ģeoloģijas un meteoroloģijas centrs”, turpmāk tekstā – Pasūtītājs vai LVĢMC

	Adrese:
	Latgales iela 165, Rīga, LV-1019

	Reģistrācijas Nr.:
	50103237791

	Tālruņa numurs:
	+371 670 32 600

	E-pasta adrese:
	lvgmc@lvgmc.lv

	Tīmekļa vietne:
	https://videscentrs.lvgmc.lv/ 



1.4.  Iepirkuma procedūra: atklāts konkurss saskaņā ar Publisko iepirkumu likumu (turpmāk tekstā – PIL).
1.5. Komisija: iepirkumu rīko iepirkumu komisija (turpmāk tekstā – Komisija), kas saskaņā ar PIL 24. panta pirmo daļu izveidota ar LVĢMC rīkojumiem:
1.5.1.  rīkojums Nr.1-9/89 (17.09.2025.) “Par iepirkuma komisiju (2025/34)”;
1.5.2.  rīkojums Nr.1-9/9 “Par grozījumiem 17.09.2025. rīkojumā Nr.1-9/89 “Par iepirkuma komisiju (2025/34)”” .
1.6. Normatīvais regulējums. Iepirkumam piemērojams šāds normatīvais regulējums:
1.6.1. Publisko iepirkumu likums;
1.6.2. 28.02.2017. Ministru kabineta noteikumi Nr. 107 “Iepirkuma procedūru un metu konkursu norises kārtība” (turpmāk tekstā – MK noteikumi Nr.107).
1.7. Iepirkuma kontaktpersona: Antra Muižniece-Stakāne, LVĢMC Finanšu nodaļas Ekonomikas daļas vecākā iepirkumu eksperte; tālrunis 254 73 207; e-pasts: iepirkumi@lvgmc.lv .
1.8. Par pretendentu iepirkumā var būt jebkura fiziska vai juridiska persona, šādu personu apvienība jebkurā to kombinācijā, kura iesniegusi piedāvājumu atbilstoši nolikuma prasībām. Piedalīšanās iepirkumā ir piegādātāja brīvas gribas izpausme. Iepirkuma nosacījumi visiem piegādātājiem ir vienādi. 
Informācija par iepirkuma priekšmetu 
2. 
2.1.  Iepirkuma priekšmets ir meteoroloģisko radaru sistēmas infrastruktūras būvprojekta izstrāde, būvdarbi un autoruzraudzība Kurmāles pagastā, Kuldīgas novadā saskaņā ar tehniskās specifikācijas (pielikums Nr.2) prasībām.
2.2. CPV kodi:
2.2.1.  galvenais: 45000000-7 – celtniecības darbi;
2.2.2.  papildu: 71320000-7 – inženiertehniskās projektēšanas pakalpojumi;
2.2.3.  papildu: 71248000-8 – projekta un dokumentācijas uzraudzība.
2.3. Plānotā līgumcena – 568 000 EUR (bez PVN).
2.4. Iepirkums nav sadalīts daļās.
Piedāvājuma nosacījumi
3. 
3.1. Katrs piegādātājs drīkst iesniegt vienu piedāvājumu, un piedāvājuma varianti nav pieļaujami.
3.2. Piedāvājumā jāiekļauj viss tehniskajā specifikācijā norādītais apjoms. Piedāvājumi, kuros nav iekļauts viss apjoms tiek uzskatīti par neatbilstošiem.
3.3. Piedāvājuma nodrošinājums.
3.3.1.  Pretendents kopā ar piedāvājumu iesniedz piedāvājuma nodrošinājumu 10 000 EUR (desmit tūkstoši euro un 00 centi) apmērā.
3.3.2. Piedāvājuma nodrošinājumu iesniedz vienā no šādiem veidiem:
3.3.2.1. bankas garantijas veidā;
3.3.2.2. apdrošināšanas polises veidā.
3.3.3. Piedāvājuma nodrošinājumam jāstājas spēkā ne vēlāk kā piedāvājumu iesniegšanas termiņa beigās un tam jābūt spēkā visā piedāvājuma derīguma termiņā (skat. nolikuma 3.4. punktu).
3.3.4.  Saskaņā ar PIL 50. panta septītās daļas nosacījumiem pretendenta, kuram piešķirtas līguma slēgšanas tiesības, piedāvājuma nodrošinājums ir spēkā līdz dienai, kad pretendents iesniedz līguma izpildes garantiju saskaņā ar līguma projekta (pielikums Nr. 8) 5.2. punkta noteikumiem.
3.3.5. Ja piedāvājuma derīguma termiņš tiek pagarināts, Komisija ir tiesīga pieprasīt pretendentam pagarināt arī piedāvājuma nodrošinājuma spēkā esamības termiņu.
3.3.6. Ja piedāvājuma nodrošinājums tiek iesniegts bankas garantijas vai apdrošināšanas polises veidā, tas iesniedzams elektroniska dokumenta formā, kas noformēts atbilstoši normatīvo aktu prasībām un apliecina garantijas devēja vai apdrošinātāja saistības. Ja piedāvājuma nodrošinājums tiek iesniegts apdrošināšanas polises veidā, piedāvājumam pievieno dokumentu, kas apliecina apdrošināšanas prēmijas samaksu, ja tas ir nepieciešams polises spēkā stāšanās nosacījumu izpildei.
3.3.7. Ja pretendents ir piegādātāju apvienība, piedāvājuma nodrošinājumā kā garantijas saņēmējam jābūt norādītai piegādātāju apvienībai vai visiem tās dalībniekiem tādā veidā, lai nodrošinājums aptvertu visu piegādātāju apvienības saistību izpildi pret Pasūtītāju.
3.3.8. Piedāvājuma nodrošinājumam jāparedz garantijas devēja pienākums pēc Pasūtītāja pirmā pieprasījuma izmaksāt nodrošinājuma summu, ja iestājas kāds no Publisko iepirkumu likuma 50. panta sestajā daļā minētajiem gadījumiem.
3.4. Piedāvājuma derīguma termiņš:
3.4.1.  Pretendenta piedāvājumam jābūt spēkā vismaz 6 (sešus) mēnešus no piedāvājumu iesniegšanas termiņa beigām.
3.4.2.  Ja objektīvu iemeslu dēļ iepirkuma procedūru nav iespējams pabeigt piedāvājuma derīguma termiņā, Komisija var rakstiski lūgt pretendentam pagarināt piedāvājuma derīguma termiņu. Pretendents par piekrišanu vai atteikumu pagarināt piedāvājuma derīguma termiņu informē Komisiju tās noteiktajā termiņā.
3.4.3.  Pretendents, kurš piekrīt pagarināt piedāvājuma derīguma termiņu, nav tiesīgs grozīt savu piedāvājumu un nodrošina piedāvājuma nodrošinājuma spēkā esamības termiņa pagarināšanu atbilstoši nolikuma 3.3.5. punkta prasībām.
3.5. Saskaņā ar Publisko iepirkumu likuma 51.pantu Līguma slēgšanas tiesības tiek piešķirtas saimnieciski izdevīgākajam piedāvājumam, kuru nosaka, ņemot vērā izmaksas un pakalpojuma izpildes nosacījumus.
Līguma nosacījumi
4. 
4.1. Iepirkuma rezultātā ar pretendentu, kuram tiks piešķirtas līguma slēgšanas tiesības, tiks slēgts iepirkuma līgums saskaņā ar nolikuma pielikumā Nr. 8 "Līguma projekts" pievienoto līguma projektu.
4.2. Pretendentam, iesniedzot piedāvājumu, ir uzskatāms, ka tas ir iepazinies ar līguma projektu, piekrīt tajā ietvertajiem nosacījumiem un, līguma slēgšanas tiesību piešķiršanas gadījumā, apņemas noslēgt līgumu atbilstoši nolikuma un sava piedāvājuma nosacījumiem.
4.3. Līguma slēgšanas laikā līguma projekts var tikt precizēts, veicot tajā abpusēji saskaņotus labojumus, ciktāl tie negroza iepirkuma priekšmetu, pretendenta iesniegto piedāvājumu vai citas būtiskas līguma sastāvdaļas.
4.4. Līguma izpildes termiņš ir 2028. gada 15. janvāris. 
4.5. Līguma izpildes vieta ir "Grants karjers Siliņi", Kurmāles pagasts, Kuldīgas novads (zemes vienības kadastra apzīmējums 62600090148).
4.6. Ja līguma projektā ir paredzēts saistību izpildes nodrošinājums, izraudzītajam pretendentam tas jāiesniedz līguma projektā noteiktajā apmērā, termiņā un kārtībā.
4.7. Ja līguma projektā ir paredzēta Izpildītāja civiltiesiskās atbildības apdrošināšana vai citi apdrošināšanas veidi, izraudzītajam pretendentam pirms līguma izpildes uzsākšanas jāiesniedz attiecīgie apdrošināšanas dokumenti līguma projektā noteiktajā kārtībā
4.8. Līguma grozījumi ir pieļaujami tikai Publisko iepirkumu likuma 61. pantā un Līgumā paredzētajos gadījumos un līguma projektā noteiktajā kārtībā.
Iepirkuma dokumentu saņemšana
5. 
5.1. Iepirkuma dokumenti ir pieejami Elektronisko iepirkumu sistēmas (turpmāk - EIS) e-konkursu apakšsistēmas pasūtītāja profilā: https://www.eis.gov.lv/EKEIS/Supplier/Organizer/506     (turpmāk tekstā - iepirkuma vietne). 
Informācijas apmaiņa
6. 
6.1. Informācijas apmaiņa starp Pasūtītāju un piegādātājiem notiek PIL noteiktajā kārtībā, izmantojot elektroniskos saziņas līdzekļus. Ieinteresētais piegādātājs papildu informāciju par nolikumā iekļautajām prasībām pieprasa rakstiskā veidā, ievietojot to iepirkuma vietnē vai nosūtot nolikuma 1.7. punktā norādītajai pasūtītāja kontaktpersonai.
6.2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu (5) darbdienu laikā, bet ne vēlāk kā sešas (6) dienas pirms piedāvājumu iesniegšanas termiņa beigām
6.3. Jebkura papildu informācija, tostarp arī atbildes uz piegādātāju uzdotajiem jautājumiem, norādot arī uzdotos jautājumus, saistībā ar iepirkumu tiek publicēta iepirkuma vietnē.
6.4. Piegādātājam ir pienākums sekot informācijai, kas tiek publicēta iepirkuma vietnē, un, ja informācija ir ievietota iepirkuma vietnē, tiek uzskatīts, ka piegādātājs šīs ziņas ir saņēmis. 
6.5. Laikā no piedāvājumu iesniegšanas dienas līdz to atvēršanas brīdim Komisija nesniedz informāciju par citu piedāvājumu esamību. Piedāvājumu vērtēšanas laikā – līdz rezultātu paziņošanai – Komisija nesniedz informāciju par vērtēšanas procesu.
Piedāvājuma iesniegšana un atvēršana
7. 
7.1. Piedāvājums tiek iesniegts elektroniski iepirkuma vietnē (skat. nolikuma 5.1. punktu).
7.2. [bookmark: _Hlk145572701]Ārpus iepirkuma vietnes iesniegtie piedāvājumi tiks atzīti par neatbilstošiem nolikuma prasībām.
7.3. Piedāvājumu iesniegšanas termiņš, atvēršanas datums un laiks ir norādīti iepirkuma vietnē.
7.4. Iesniegto piedāvājumu atvēršanas procesam var sekot līdzi tiešsaistes režīmā iepirkuma vietnē.
7.5.  Pirms iepirkuma vietnē noteiktā piedāvājumu iesniegšanas termiņa beigām piegādātājs ir tiesīgs grozīt vai atsaukt iesniegto piedāvājumu.
7.6. Pēc iepirkuma vietnē noteiktā piedāvājuma iesniegšanas termiņa beigām pretendents:
7.6.1. nav tiesīgs grozīt iesniegto piedāvājumu;
7.6.2. ir tiesīgs atsaukt iesniegto piedāvājumu, rakstiski par to informējot Komisiju. Šajā gadījumā piedāvājuma atsaukšana izbeidz turpmāku pretendenta dalību iepirkumā.
Vispārīgas prasības piedāvājuma noformējumam
8. 
8.1. Piedāvājums tiek sagatavots elektroniski kā elektronisku dokumentu un/vai drukātas formas dokumentu elektronisko kopiju kopums.
8.2. Visus piedāvājuma dokumentus, kur tas attiecināms, paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot pilnvaru, kurā nepārprotami norādītas pilnvarotās personas tiesības pārstāvēt piegādātāju publiskos iepirkumos, kā arī precīzi pilnvarotajai personai piešķirto tiesību un saistību apjoms.
8.3. Piedāvājumā iekļauto dokumentu elektroniskai parakstīšanai var tikt izmantots EIS sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu.
8.4. Ja piedāvājumu iesniedz piegādātāju apvienība, piedāvājumā papildus iekļauj piegādātāju apvienības dibināšana līgumu vai citu līdzvērtīgu dokumentu, kurā norādīta persona, kas iepirkumā pārstāv attiecīgo piegādātāju apvienību,  un katra piegādātāju apvienības dalībnieka  atbildības apjoms līguma izpildē.
8.5. Visiem piedāvājumā iekļautajiem dokumentiem jābūt skaidri salasāmiem, bez labojumiem un sagatavotiem atbilstoši Dokumentu juridiskā spēka likuma un Ministru kabineta 04.09.2018. noteikumu Nr.558 „Dokumentu izstrādāšanas un noformēšanas kārtība” prasībām.
8.6. Piedāvājumā iekļautajiem elektroniskajiem dokumentiem un drukātas formas dokumentu elektroniskajām kopijām jābūt noformētām saskaņā Elektronisko dokumentu likuma un Ministru kabineta 28.06.2005. noteikumu Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām attiecībā uz elektronisko dokumentu un drukātas formas dokumentu elektronisko kopiju noformēšanu un juridisko spēku.
8.7. Piedāvājums tiek sagatavots latviešu valodā. Ja kāds no piedāvājumā iekļautajiem dokumentiem vai informatīvajiem materiāliem ir svešvalodā, tam tiek pievienots tulkojums latviešu valodā, ja vien nolikumā nav tieši paredzēta iespēja noteiktus dokumentus vai informatīvos materiālus iesniegt citās valodās.
8.8. Visi piedāvājumā iekļauto dokumentu tulkojumi tiek noformēti saskaņā ar MK 22.08.2000. noteikumu Nr.291 „Kārtība, kādā apliecināmi dokumentu tulkojumi valsts valodā” 6.punkta prasībām.
8.9. Piegādātājs ir tiesīgs apliecināt visus piedāvājumā esošos tulkojumus, iesniedzot vienu kopēju apliecinājumu, kas attiecas uz visiem tulkojumiem.
8.10. Piegādātājs nedrīkst veikt izmaiņas nolikuma pielikumos iekļauto veidlapu struktūrā, tostarp, dzēst vai pievienot rindas vai kolonnas, izņemot gadījumus, kad tas attiecīgajā veidlapā tieši norādīts.
8.11. Informāciju, kas ir komercnoslēpums saskaņā ar Komerclikuma 19. pantu vai kas uzskatāma par konfidenciālu informāciju, piegādātājs konkrēti norāda ar atzīmi „ Komercnoslēpums” tikai uz tām piedāvājuma teksta daļām, kuras satur šāda rakstura informāciju. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir vispārpieejama, tostarp nolikumā iekļautā informācija, kā arī piedāvātā cena.
8.12. Piedāvājums tiek sagatavots tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums satur kādu no šajā punktā minētajiem riskiem, tas netiek izskatīts.
Kvalifikācijas prasības un pretendentu atlase
	9. 
9.1. 
	Vispārīgi
	Iesniedzamie dokumenti[footnoteRef:1] [1:  Šeit un turpmāk – piegādātājam nav jāiesniedz atsevišķi rakstiski apliecinājumi informācijai, kas pieejama publiskās datubāzēs.] 

9.1. 
9.1.1. 
	Pretendents ir reģistrēts saimnieciskās darbības veikšanai.
	Latvijā reģistrētiem pretendentiem dokumenti nav jāiesniedz.
Ārvalstī reģistrētas juridiskas personas reģistrācija tiek apliecināta atbilstoši attiecīgās valsts nosacījumiem, norādot publiski pieejamu datubāzi, kur pasūtītājs var pārliecināties par piegādātāja reģistrācijas faktu, vai arī iesniedzot reģistrācijas faktu apliecinošu dokumentu saskaņā ar PIL 41. panta trešās daļas noteikumiem

	9.1.2. 
	Piegādātāju apvienības gadījumā ir noslēgta vienošanās par piegādātāju apvienības izveidi, kurā, cita starpā, ir norādīta šāda informācija:
a) piegādātāju apvienības pārstāvis, kurš ir pilnvarots pārstāvēt piegādātāju apvienību iepirkuma procedūrā, parakstīt ar iepirkumu saistītos dokumentus, kā arī sniegt un saņemt informāciju;
b) piegādātāju apvienības dalībnieki, norādot katra dalībnieka nosaukumu, reģistrācijas numuru (ja attiecināms), juridisko adresi, kontaktpersonu un kontaktinformāciju;
c) katra piegādātāju apvienības dalībnieka plānotais ieguldījums un izpildāmā līguma daļa (darbu/pakalpojumu/piegāžu sadalījums);
d) dalībnieki, uz kuru profesionālajām spējām piegādātāju apvienība balstās, kā arī dalībnieki, uz kuru saimnieciskajām un finansiālajām spējām tā balstās;
e) apliecinājums, ka tie piegādātāju apvienības dalībnieki, uz kuru saimnieciskajām un finansiālajām spējām piegādātāju apvienība balstās, ir solidāri atbildīgi pret Pasūtītāju par iepirkuma līguma izpildi;
f) dalībnieku pienākums pēc Pasūtītāja pieprasījuma līdz iepirkuma līguma noslēgšanai izveidot noteiktu juridisko formu vai noslēgt sabiedrības līgumu, vienojoties par savstarpējo atbildības sadalījumu;
g) noteikumi par norēķinu kārtību iepirkuma līguma izpildes gadījumā, nosakot vienu piegādātāju apvienības dalībnieku, kurš ir pilnvarots izrakstīt rēķinus un saņemt maksājumus no pasūtītāja. Maksājumi, kas veikti šim dalībniekam, tiek uzskatīti par veiktiem visai piegādātāju apvienībai, un Pasūtītājs neveic maksājumus citiem piegādātāju apvienības dalībniekiem. Savstarpējie norēķini starp piegādātāju apvienības dalībniekiem ir to kompetencē un atbildībā.
	Tiek iesniegta vienošanās par piegādātāju apvienības izveidi.

	9.1.3. 
	Ja piedāvājumu iesniedz personālsabiedrība, tās atbilstība kvalifikācijas prasībām tiek vērtēta kopumā, savukārt izslēgšanas nosacījumi tiek pārbaudīti attiecībā uz katru personālsabiedrības biedru, ciktāl to paredz Publisko iepirkumu likums
	Dokumenti nav jāiesniedz

	9.1.4. 
	Ja piedāvājumu iesniedz piegādātāju apvienība vai personālsabiedrība un kvalifikācijas prasību izpilde tiek pamatota ar atsevišķa dalībnieka (biedra) profesionālajām vai tehniskajām spējām, attiecīgais dalībnieks (biedrs) iepirkuma līguma izpildē veic tos darbus vai sniedz tos pakalpojumus, kuru izpildes nodrošināšanai izmantotas tā profesionālās vai tehniskās spējas.
	Dokumenti nav jāiesniedz

	9.2. 
	Atbilstība profesionālās darbības veikšanai
	Iesniedzamie dokumenti

	9.2.1. 
	Pretendentam vai personai, uz kuras iespējām pretendents balstās, kā arī apakšuzņēmējam, kurš iepirkuma līguma izpildē veiks būvdarbus, kuriem saskaņā ar normatīvajiem aktiem nepieciešama reģistrācija Būvkomersantu reģistrā[footnoteRef:2] - uz iepirkuma līguma noslēgšanas dienu jābūt reģistrētam Latvijas Republikas Būvkomersantu reģistrā. [2:  Saskaņā ar Būvniecības likuma 22. pantu.] 

	Dokumenti nav jāiesniedz. Komisija informāciju pārbauda Būvniecības informācijas sistēmā (BIS).
Ja pretendents vai cita persona piedāvājuma iesniegšanas brīdī nav reģistrēta Latvijas Republikas Būvkomersantu reģistrā, tiek iesniegts attiecīgās personas apliecinājums par to, ka nodrošinās reģistrāciju Būvkomersantu reģistrā līdz iepirkuma līguma noslēgšanai.

	9.3. 
	Prasības piegādātāja profesionālajām un tehniskajām spējām
	Iesniedzamie dokumenti

	9.3.1. 
	Pretendentam iepriekšējo piecu gadu laikā[footnoteRef:3] ir pieredze vismaz viena II vai III grupas ēkas vai inženierbūves būvdarbu veikšanā, kuras galvenās nesošās konstrukcijas ir izgatavotas no metāla un veikto būvdarbu summa nav mazāka par 600 000 EUR (seši simti tūkstoši euro) bez PVN. [3:  Šeit un turpmāk – ar iepriekšējiem pieciem gadiem iepirkuma ietvarā tiek saprasts laika periods par 2021., 2022., 2023., 2024., 2025. gadiem un 2026. gadu līdz piedāvājuma iesniegšanas dienai.] 

Par atbilstošu tiks uzskatīta pieredze tādu būvju izbūvē, kuru galvenās nesošās konstrukcijas ir metāla konstrukcijas, neatkarīgi no būves funkcionālā lietošanas veida (piemēram, tornis, masts, angārs, sporta būve, rūpniecības būve vai cita tehniski līdzvērtīga būve).
Prasība par pieredzi būvdarbu veikšanā ir izpildīta, ja pretendents vai persona, uz kuras iespējām pretendents balstās, attiecīgajā līgumā ir bijis galvenais būvdarbu veicējs. 
Būvdarbiem ir jābūt pilnībā pabeigtiem un būvei pieņemtai ekspluatācijā normatīvajos aktos noteiktajā kārtībā.
Ja pretendents kvalifikācijas prasības izpildei balstās uz citas personas profesionālo pieredzi, šai personai iepirkuma līguma izpildē jāveic tie būvdarbi, kuru izpildes pieredze izmantota kvalifikācijas prasības izpildei.
	Pretendents iesniedz informāciju par pieredzi saskaņā ar nolikuma pielikumā Nr. 5 “Pieredzes apliecinājums” ietverto veidni.


	9.3.2. 
	Pretendentam iepriekšējo piecu gadu laikā ir pieredze vismaz 2 (divu) II vai III grupas būvju vai inženierbūvju (jaunbūvju vai pārbūvju), kuru nesošās konstrukcijas ir no metāla, būvprojektu izstrādē. Būvprojektiem ir jābūt saskaņotiem būvvaldē.
	Pretendents iesniedz informāciju par pieredzi saskaņā ar nolikuma pielikumā Nr. 5 “Pieredzes apliecinājums” ietverto veidni, klāt pievienojot būvvaldes izsniegto būvprojekta apstiprinājumu  par katru uzrādīto projektēšanas pieredzes objektu.

	9.3.3. 
	Pretendentam ir pieejami noteiktas kvalifikācijas speciālisti, kas norādīti šī punkta apakšpunktos.
Viena un tā pati persona var būt norādīta vairāku nolikumā prasīto speciālistu pienākumu izpildei, ja tai ir attiecīgajam amatam normatīvajos aktos noteiktā profesionālā kvalifikācija un tā atbilst visām nolikumā attiecīgajam speciālistam izvirzītajām prasībām.
Pretendentam ir pienākums nodrošināt, ka visi piedāvājumā norādītie speciālisti ir pieejami iepirkuma līguma izpildes laikā. 
Ja pēc līguma noslēgšanas rodas nepieciešamība aizstāt kādu no speciālistiem, to drīkst darīt tikai ar Pasūtītāja iepriekšēju rakstisku piekrišanu, nodrošinot, ka aizstājošais speciālists atbilst vismaz tādām pašām kvalifikācijas prasībām kā aizstājamais speciālists.
Speciālistu nomaiņa pieļaujam tikai objektīvu apstākļu dēļ.
	Pretendents iesniedz speciālistu sarakstu saskaņā ar nolikuma pielikumā Nr. 6 “Speciālistu saraksts” ietverto veidni.
Ja informācija speciālista kvalifikāciju apliecinošiem sertifikātiem vai diplomiem nav pieejama publiskā reģistrā, speciālistu sarakstam pievieno attiecīgo dokumentu kopijas.
Ja speciālists kvalifikāciju ieguvis ārvalstīs, pretendents iesniedz dokumentus, kas apliecina speciālista profesionālo kvalifikāciju un tiesības veikt attiecīgo profesionālo darbību kvalifikācijas iegūšanas valstī. Ja saskaņā ar Latvijas Republikas normatīvajiem aktiem attiecīgās profesionālās darbības veikšanai nepieciešama profesionālās kvalifikācijas atzīšana vai reģistrācija Latvijas Republikā, pretendents iesniedz apliecinājumu, ka līdz attiecīgo pakalpojumu sniegšanas uzsākšanai tiks nodrošināta profesionālās kvalifikācijas atzīšana vai cita normatīvajos aktos noteiktā prasība.
Ja speciālists nav pretendenta, tā apakšuzņēmēja vai personas, uz kuras iespējām pretendents balstās, darbinieks darba tiesisko attiecību izpratnē, pretendents piedāvājumam pievieno attiecīgā speciālista parakstītu apliecinājumu par piekrišanu piedalīties iepirkuma līguma izpildē piedāvājumā norādītajā amatā.


	9.3.3.1. 
	Būvprojekta izstrādei:
	

	9.3.3.1.1. 
	Būvprojekta vadītājs, kuram Latvijas Republikā ir spēkā esošs arhitekta prakses sertifikāts vai būvprakses sertifikāts ēku konstrukciju projektēšanā un kuram ir pieredze kā būvprojekta vadītājam vismaz 1 (vienas) inženierbūves vai ēkas jaunbūves vai pārbūves būvprojekta izstrādē, kur nesošās konstrukcijas ir no metāla.
Būvprojektam ir jābūt saskaņotam būvvaldē.
	

	9.3.3.1.2. 
	Arhitektūras daļas vadītājs, kuram ir Latvijas Republikā spēkā esošs arhitekta prakses sertifikāts un kuram ir pieredze kā arhitektam vismaz 1 (vienas) inženierbūves vai ēkas jaunbūves, vai pārbūves būvprojekta izstrādē, kur nesošās konstrukcijas ir no metāla. 
Būvprojektam ir jābūt saskaņotam būvvaldē.
	

	9.3.3.1.3. 
	Ēku konstrukciju daļas vadītājs, kuram ir Latvijas Republikā spēkā esošs sertifikāts ēku konstrukciju projektēšanā un kuram ir pieredze kā ēku konstrukciju projektētājam vismaz 1 (vienas) inženierbūves vai ēkas jaunbūves, vai pārbūves būvprojekta izstrādē, kur nesošās konstrukcijas ir no metāla. 
Būvprojektam ir jābūt saskaņotam būvvaldē
	

	9.3.3.1.4. 
	Elektronisko sakaru sistēmu un tīklu projektētājs (būvprojekta daļas vadītājs), kuram ir Latvijas Republikā spēkā esošs būvprakses sertifikāts elektronisko sakaru sistēmu un tīklu projektēšanā.
	

	9.3.3.1.5. 
	Elektroietaišu projektētājs (būvprojekta daļas vadītājs), kuram ir Latvijas Republikā spēkā esošs būvprakses sertifikāts elektroietaišu projektēšanā
	

	9.3.3.2. 
	Būvdarbiem:
	

	9.3.3.2.1. 
	Atbildīgais būvdarbu vadītājs, kuram ir Latvijas Republikā spēkā esošs būvprakses sertifikāts ēku būvdarbu vadīšanā un būvuzraudzībā un iepriekšējo 5 (piecu) gadu laikā ir pieredze kā atbildīgajam būvdarbu vadītājam vismaz 1 (vienas) II vai augstākas grupas būves (inženierbūves vai ēkas) būvdarbu veikšanā, kur nesošās konstrukcijas ir izbūvētas no metāla un veikto būvdarbu summa ir vismaz 600 000.00 EUR bez PVN.
Būvdarbiem ir jābūt pilnībā pabeigtiem un pieņemtiem ekspluatācijā normatīvajos aktos noteiktajā kārtībā.
	

	9.3.3.2.2. 
	Siltumapgādes, ventilācijas un gaisa kondicionēšanas sistēmu būvdarbu vadītājs, kuram ir Latvijas Republikā spēkā esošs būvprakses sertifikāts siltumapgādes, ventilācijas un gaisa kondicionēšanas sistēmu būvdarbu vadīšanā un būvuzraudzībā
	

	9.3.3.2.3. 
	Elektronisko sakaru sistēmu un tīklu būvdarbu vadītājs, kuram ir Latvijas Republikā spēkā esošs būvprakses sertifikāts elektronisko sakaru sistēmu un tīklu būvdarbu vadīšanā un būvuzraudzībā
	

	9.3.3.2.4. 
	Elektroietaišu izbūves darbu vadītājs, kuram ir Latvijas Republikā spēkā esošs būvprakses sertifikāts elektroietaišu izbūves darbu vadīšanā un būvuzraudzībā.
	

	9.3.3.2.5. 
	Vismaz 4 (četri) sertificēti speciālisti darbam augstumā, kuriem ir spēkā esoši sertifikāti vai līdzvērtīgi dokumenti, kas apliecina tiesības darbam augstumā.
	

	9.4. 
	Prasības saimnieciskajam un finansiālajam stāvoklis
	Iesniedzamie dokumenti

	9.4.1. 
	Pretendenta vidējam gada finanšu apgrozījumam pēdējo trīs finanšu gadu laikā jābūt ne mazākam kā 600 000 EUR. Par pēdējiem trim finanšu gadiem uzskatāmi pēdējie trīs finanšu gadi, par kuriem līdz piedāvājuma iesniegšanas dienai ir iesniegti gada pārskati attiecīgās valsts nodokļu administrācijā vai citā kompetentajā institūcijā saskaņā ar attiecīgās valsts normatīvajiem aktiem.
Ja pretendents veicis saimniecisko darbību mazāk nekā trīs finanšu gadus, prasības izpildi vērtē par faktisko darbības periodu, kurā pretendents ir veicis saimniecisko darbību.
Ja piedāvājumu iesniedz piegādātāju apvienība vai personālsabiedrība, prasība par finanšu apgrozījumu var tikt izpildīta kopīgi
	Latvijā reģistrētiem pretendentiem dokumenti nav jāiesniedz. Pasūtītājs informāciju pārbaudīs publiski pieejamās datubāzēs (piemēram, Lursoft), pamatojoties uz gada pārskatiem, kas iesniegti Valsts ieņēmumu dienestā.
Ārvalstīs reģistrēti pretendenti iesniedz oficiāli apstiprinātus gada pārskatus vai izrakstus no tiem par pēdējiem trim finanšu gadiem, par kuriem saskaņā ar attiecīgās valsts normatīvajiem aktiem sagatavoti gada pārskati.
Ja attiecīgajā valstī gada pārskatiem ir noteikta obligāta zvērināta revidenta pārbaude vai revīzija, iesniedz attiecīgi zvērināta revidenta apstiprinātu gada pārskatu vai citu auditētu finanšu pārskatu.
Ja finanšu pārskati sagatavoti citā struktūrā vai terminoloģijā nekā Latvijas normatīvajos aktos noteiktā, pretendents iesniedz skaidrojumu, kas ļauj Pasūtītājam noteikt pretendenta vidējo gada finanšu apgrozījumu.

	9.4.2. 
	Pretendenta likviditātes koeficientam pēdējā finanšu gadā jābūt vienādam ar 1 vai lielākam par 1.
Likviditātes koeficientu aprēķina pēc šādas formulas:
Likviditātes koeficients = apgrozāmie līdzekļi / īstermiņa kreditori.
Par pēdējo finanšu gadu uzskatāms pēdējais finanšu gads, par kuru līdz piedāvājuma iesniegšanas dienai ir iesniegts gada pārskats attiecīgās valsts nodokļu administrācijā vai citā kompetentajā institūcijā saskaņā ar attiecīgās valsts normatīvajiem aktiem.
Ja pretendents kvalifikācijas prasības izpildei balstās uz citas personas saimnieciskajām un finansiālajām spējām, prasībai par likviditātes koeficientu jāatbilst katrai personai, uz kuras saimnieciskajām un finansiālajām spējām pretendents balstās, atsevišķi.
Ja piedāvājumu iesniedz piegādātāju apvienība vai personālsabiedrība, prasībai par likviditātes koeficientu jāatbilst katram piegādātāju apvienības dalībniekam vai personālsabiedrības biedram, uz kura saimnieciskajām un finansiālajām spējām pretendents balstās, atsevišķi. Atsevišķu personu likviditātes koeficienti netiek summēti vai citādi apvienoti.
	Latvijā reģistrētiem pretendentiem un citām Latvijā reģistrētām personām, uz kuru saimnieciskajām un finansiālajām spējām pretendents balstās, dokumenti nav jāiesniedz. Pasūtītājs informāciju pārbaudīs publiski pieejamās datubāzēs, pamatojoties uz gada pārskatiem, kas iesniegti Valsts ieņēmumu dienestā.
Ārvalstīs reģistrēti pretendenti un citas ārvalstīs reģistrētas personas, uz kuru saimnieciskajām un finansiālajām spējām pretendents balstās, iesniedz oficiāli apstiprinātu pēdējā finanšu gada pārskatu vai izrakstu no tā, kurā ir norādīts apgrozāmo līdzekļu un īstermiņa kreditoru apmērs.
Ja attiecīgajā valstī gada pārskatam ir noteikta obligāta zvērināta revidenta pārbaude vai revīzija, iesniedz zvērināta revidenta apstiprinātu gada pārskatu vai citu auditētu finanšu pārskatu.
Ja finanšu pārskats sagatavots citā struktūrā vai terminoloģijā nekā Latvijas Republikas normatīvajos aktos noteiktā, pretendents iesniedz skaidrojumu, kas ļauj Pasūtītājam identificēt apgrozāmos līdzekļus un īstermiņa kreditorus un aprēķināt likviditātes koeficientu.


	9.4.3. 
	Pretendentam, kurš veiks būvdarbus, pirms iepirkuma līguma noslēgšanas un visā iepirkuma līguma izpildes laikā jābūt nodrošinātai spēkā esošai būvkomersanta civiltiesiskās atbildības obligātajai apdrošināšanai normatīvajos aktos noteiktajā apjomā.
	Pretendents iesniedz apliecinājumu, ka iepirkuma līguma slēgšanas tiesību piešķiršanas gadījumā pirms iepirkuma līguma noslēgšanas nodrošinās spēkā esošu būvkomersanta civiltiesiskās atbildības obligāto apdrošināšanu normatīvajos aktos noteiktajā apjomā un uzturēs tās spēkā esamību visā iepirkuma līguma izpildes laikā. Pirms iepirkuma līguma noslēgšanas pretendents pēc Pasūtītāja pieprasījuma iesniedz apdrošināšanas polisi vai citu dokumentu, kas apliecina prasības izpildi.

	9.5. 
	Izslēgšanas nosacījumi
	Iesniedzamie dokumenti

	9.5.1. 
	Uz pretendentu nav attiecināmi Publisko iepirkumu likuma 42. panta otrajā daļā noteiktie izslēgšanas nosacījumi (izņemot 8. un 9. punktu). Izslēgšanas nosacījumi tiek piemēroti, ievērojot Publisko iepirkumu likuma pārejas noteikumu 28. punkta 1. un 2. apakšpunktā noteikto.
Ja piedāvājumu iesniedz piegādātāju apvienība vai personālsabiedrība, izslēgšanas nosacījumi tiek pārbaudīti attiecībā uz katru tās dalībnieku (biedru), kā arī izslēgšanas nosacījumi tiek pārbaudīti visiem apakšuzņēmējiem un apakšuzņēmēju apakšuzņēmējiem, kuriem nododamo darbu vērtība ir vismaz 10 000 EUR (desmit tūkstoši euro) (skat. nolikuma 11.7. punktu).
	Pretendentam nav jāiesniedz dokumenti kopā ar piedāvājumu.
Pasūtītājs izslēgšanas nosacījumu neesamību pārbauda Publisko iepirkumu likumā noteiktajā kārtībā. Ja nepieciešams, Pasūtītājs pieprasa pretendentam iesniegt attiecīgus kompetento institūciju izdotus dokumentus vai citus pierādījumus saskaņā ar Publisko iepirkumu likuma prasībām.

	9.5.2. 
	Uz pretendentu nav attiecināmi Starptautisko un Latvijas Republikas nacionālo sankciju likuma 111. pantā noteiktie izslēgšanas nosacījumi. Ja piedāvājumu iesniedz piegādātāju apvienība vai personālsabiedrība, prasība attiecas uz katru tās dalībnieku (biedru).
	Pretendentam nav jāiesniedz dokumenti kopā ar piedāvājumu. Pasūtītājs pārbaudi veic Starptautisko un Latvijas Republikas nacionālo sankciju likuma 111. pantā noteiktajā kārtībā.


9.6. Pretendenta norādītā profesionālā pieredze tiek vērtēta tikai tādā apjomā, kādā Pasūtītājam ir iespējams objektīvi pārliecināties par tās atbilstību nolikumā noteiktajām prasībām. Ja Pasūtītājam rodas pamatotas šaubas par norādītās pieredzes atbilstību vai nav iespējams objektīvi pārliecināties par tās izpildes faktu, apjomu, kvalitāti vai citiem kvalifikācijas prasībās noteiktajiem apstākļiem, Pasūtītājam ir tiesības pieprasīt papildu informāciju vai dokumentus. Ja pretendents neiesniedz pietiekamus pierādījumus, attiecīgā pieredze netiek ņemta vērā, vērtējot pretendenta kvalifikāciju.
9.7. Balstīšanās uz citas personas tehniskajām, profesionālajām, saimnieciskajām un finansiālajām spējām.
9.7.1. Pretendents kvalifikācijas prasību izpildei var balstīties uz citu personu tehniskajām, profesionālajām, saimnieciskajām vai finansiālajām spējām neatkarīgi no savstarpējo tiesisko attiecību rakstura, ciktāl tas ir nepieciešams iepirkuma līguma izpildei.
9.7.2. Ja pretendents balstās uz citas personas spējām, pretendents pierāda Pasūtītājam, ka tā rīcībā visā iepirkuma līguma izpildes laikā faktiski būs attiecīgās personas resursi, kas nepieciešami iepirkuma līguma izpildei, iesniedzot šīs personas parakstītu apliecinājumu vai rakstveida vienošanos par attiecīgo resursu nodošanu pretendenta rīcībā (pielikums Nr. 7 “Iesaistītās personas apliecinājums”).
9.7.3. Ja pretendents kvalifikācijas prasību izpildei balstās uz citas personas profesionālo vai tehnisko pieredzi vai speciālistu pieejamību, šī persona iepirkuma līguma izpildē veic tos darbus vai sniedz tos pakalpojumus, kuru izpildei attiecīgās profesionālās vai tehniskās spējas ir nepieciešamas.
9.7.4. Ja pretendents kvalifikācijas prasību izpildei balstās uz citas personas saimnieciskajām vai finansiālajām spējām, pretendents un attiecīgā persona ir solidāri atbildīgi par iepirkuma līguma izpildi.
9.7.5. Ja pretendents balstās uz citas personas spējām, uz attiecīgo personu attiecas Publisko iepirkumu likuma 42. pantā noteiktie izslēgšanas nosacījumi tādā apjomā, kādā to paredz Publisko iepirkumu likums.
9.8. [bookmark: _Hlk212104666]Eiropas vienotais iepirkuma procedūras dokuments (turpmāk tekstā – EVIPD):
9.8.1. Pasūtītājs pieņem EVIPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām.
9.8.2. Ja piegādātājs izvēlējies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu  arī par katru personu, uz kuras iespējām tas balstās, lai apliecinātu ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības.
9.8.3. Piegādātāju apvienība iesniedz atsevišķu EVIPD par katru tās dalībnieku.
9.8.4. Piegādātājs var iesniegt Pasūtītājam EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
9.8.5. EVIPD veidlapu paraugus nosaka Eiropas Komisijas 2016.gada 5.janvāra Īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums), vai izmantojot tiešsaistes pakalpojumu, kas pieejams: http://espd.eis.gov.lv/
9.8.6. Aizpildot EVIPD dokumenta veidlapu, obligāti jāaizpilda:
9.8.6.1. par piegādātāju: IV. daļas (kvalifikācija) A-C iedaļas;
9.8.6.2. par apakšuzņēmēju: IV. daļas (kvalifikācija) A-C iedaļas attiecībā uz tiem kvalifikācijas kritērijiem, uz kuriem piegādātājs iepirkumā balstās, lai apliecinātu nolikuma prasībām atbilstošu kvalifikāciju;
9.8.6.3. par personu, uz kuras iespējām piegādātājs balstās: IV. daļas (kvalifikācija) iedaļas attiecībā uz tiem kvalifikācijas kritērijiem, uz kuriem piegādātājs ir balstījies.
9.8.7. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību nolikumā noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
9.8.8. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis EVIPD kā sākotnējo pierādījumu atbilstībai pretendentu atlases prasībām, kas noteiktas nolikumā, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām.
Apakšuzņēmēji un iesaistītās personas
10. 
10.1. Pretendents ir tiesīgs iepirkuma līguma izpildē piesaistīt apakšuzņēmējus, ievērojot Publisko iepirkumu likuma 63. panta prasības.
10.2. Ja pretendents paredz iepirkuma līguma izpildē piesaistīt apakšuzņēmējus, tas piedāvājumā norāda katru apakšuzņēmēju, katram apakšuzņēmējam nododamās iepirkuma līguma daļas īsu aprakstu un katram apakšuzņēmējam nododamās iepirkuma līguma daļas plānoto vērtību euro bez PVN. Informācija iesniedzama saskaņā ar nolikuma pielikumā Nr.1 "Pieteikums dalībai iepirkumā" ietverto veidni.
10.3. Ja pretendents paredz piesaistīt apakšuzņēmēju, pretendents iesniedz apakšuzņēmēja apliecinājumu par piekrišanu piedalīties iepirkuma līguma izpildē (nolikuma pielikums Nr.7 “Iesaistītās personas apliecinājums”).
10.4. Pretendents ir atbildīgs par visu iepirkuma līguma izpildi neatkarīgi no tā, vai atsevišķu iepirkuma līguma daļu izpildē tiek piesaistīti apakšuzņēmēji.
10.5. Pēc iepirkuma līguma noslēgšanas izraudzītais pretendents drīkst nomainīt piedāvājumā norādītos apakšuzņēmējus vai piesaistīt jaunus apakšuzņēmējus tikai ar Pasūtītāja iepriekšēju rakstisku piekrišanu Publisko iepirkumu likuma 62. pantā noteiktajā kārtībā.
10.6. Pasūtītājs nepiekrīt apakšuzņēmēja nomaiņai vai jauna apakšuzņēmēja piesaistei, ja pastāv kāds no Publisko iepirkumu likuma 62. panta otrajā daļā noteiktajiem apstākļiem.
10.7. Pasūtītājs ir tiesīgs pieprasīt apakšuzņēmēja nomaiņu, ja uz to ir attiecināmi Publisko iepirkumu likuma 42. panta otrajā daļā (izņemot 8. un 9. punktus) noteiktie izslēgšanas nosacījumi vai ja tas neatbilst iepirkuma dokumentos noteiktajām prasībām
Piedāvājumā iekļaujamie dokumenti, prasības to saturam un noformējumam

Piedāvājumu vērtēšana un līguma slēgšanas tiesību piešķiršana
12. 
12.1.  Piedāvājumu vērtēšana notiek slēgtās Komisijas sēdēs saskaņā ar nolikumā izvirzītajām prasībām un PIL nosacījumiem.
12.2.  Piedāvājumi, kas neatbilst nolikuma prasībām, tiek noraidīti.
12.3. Piedāvājumu izvērtēšana notiek secīgi pa posmiem, ievērojot šajā nodaļā noteikto kārtību.
12.4. Sākotnējā pārbaude.
12.4.1. Komisija pārbauda, vai piedāvājums sagatavots atbilstoši nolikuma prasībām un vai iesniegti visi prasītie dokumenti.
12.4.2. Komisija ir tiesīga pieprasīt pretendentam precizēt vai papildināt iesniegto informāciju normatīvajos aktos noteiktajā kārtībā
12.5. Tehnisko piedāvājumu pārbaude
12.5.1. Komisija pārbauda, vai tehniskais piedāvājums ir sagatavots atbilstoši iepirkuma dokumentu prasībām un vai tas satur visus dokumentā "Tehniskā piedāvājuma sagatavošanas un vērtēšanas nosacījumi" prasītos elementus.
12.5.2. Komisija pārbauda, vai tehniskajā piedāvājumā ir ietverts pretendenta apliecinājums par būvprojekta izstrādi atbilstoši Pasūtītāja tehniskajai specifikācijai, ģeotehniskās izpētes dokumentācijai un skiču projekta risinājumiem.
12.5.3. Ja tehniskais piedāvājums neatbilst iepirkuma dokumentu prasībām vai nav iesniegts pilnā apjomā, Komisija attiecīgo piedāvājumu noraida un turpmāk nevērtē.
12.6. Kvalifikācijas prasību pārbaude
12.6.1. Komisija pārbauda visu to pretendentu atbilstību kvalifikācijas prasībām, kuru tehniskais piedāvājums atzīts par atbilstošu iepirkuma dokumentu prasībām.
12.6.2. Ja pretendents neatbilst kvalifikācijas prasībām, Komisija noraida pretendenta piedāvājumu un turpmākā piedāvājuma vērtēšanā to neņem vērā.
12.7. Projekta vadības un izpildes organizācijas plāna vērtēšana (turpmāk – plāns)
12.7.1.  Komisija vērtē tikai to pretendentu iesniegtos plānus, kuru tehniskais piedāvājums atzīts par atbilstošu.
12.7.2. Plāna vērtēšana tiek veikta saskaņā ar dokumentā "Tehniskā piedāvājuma sagatavošanas un vērtēšanas nosacījumi" noteikto metodiku.
12.7.3. Maksimāli iegūstamais punktu skaits par plānu ir 20 punkti.
12.8. Finanšu piedāvājumu pārbaude
12.8.1. Komisija pārbauda, vai finanšu piedāvājumā nav aritmētisku kļūdu. Ja Komisija konstatē aritmētiskas kļūdas, tā šīs kļūdas izlabo. Par kļūdu labojumu un laboto piedāvājuma summu tiek paziņots pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus
12.8.2. Ja pretendenta piedāvātā cena šķiet nepamatoti zema, Komisija rīkojas saskaņā ar PIL 53. panta prasībām, pieprasot paskaidrojumus un izvērtējot tos pirms lēmuma pieņemšanas.
12.9. Saimnieciskā izdevīguma noteikšana
12.9.1. Katra piedāvājuma saimnieciskais izdevīgums tiek noteikts, aprēķinot punktus saskaņā ar šādiem nosacījumiem:
	Kritērija apzīmējums
	Vērtēšanas kritērijs un punktu piešķiršanas metodika
	Maksimālais punktu skaits

	K1
	Finanšu piedāvājuma summa
	80

	K2
	Projekta vadības un izpildes organizācijas plāns
	20

	
	Kopējais maksimāli iegūstamais punktu skaits
	100



12.9.2. Punkti par kritēriju K1 tiek aprēķināti pēc formulas:
PK1 = (Czem / Cvērt) × 80
kur:
· PK1 – pretendentam piešķiramais punktu skaits; 
· Czem – zemākā piedāvātā cena; 
· Cvērt – vērtējamā pretendenta piedāvātā cena.
12.9.3. Punktu skaits par kritēriju K2 tiek noteikts saskaņā ar pielikumu "Tehniskā piedāvājuma sagatavošanas un vērtēšanas nosacījumi".
12.9.4. Punktu skaits tiek aprēķināts ar precizitāti divas zīmes aiz komata.
12.9.5. Ja punktu aprēķinā rodas situācija, kad dalīšana būtu jāveic ar nulli, dalītāja vērtības vietā izmanto skaitli 0,0001 (viena desmittūkstošā daļa).
12.9.6. Katram pretendentam piešķiramo punktu skaits tiek aprēķināts kā visu kritēriju punktu summa: Pkop = PK1 + PK2
12.9.7. Maksimāli iespējams saņemt 100 punktus.
12.9.8. Par saimnieciski izdevīgāko piedāvājumu tiek atzīts piedāvājums ar lielāko kopējo punktu skaitu.
12.9.9. Ja vismaz divu pretendentu piedāvājumi ieguvuši vienādu punktu skaitu, tad izšķirošais ir K1 kritērijs - “Finanšu piedāvājuma summa”. Piedāvājums, kurš ieguvis lielāko punktu skaitu kritērijā “finanšu piedāvājums”, tiek uzskatīts par saimnieciski izdevīgāko no vienādu punktu skaitu ieguvušajiem piedāvājumiem.
12.9.10. Ja vismaz divu piedāvājumu iegūtais punktu skaits ir vienāds un arī izšķirošajā kritērijā iegūtais punktu skaits ir vienāds, tad tiek rīkota izloze.
12.9.11. Pēc saimnieciskā izdevīguma aprēķina komisija nosaka pretendentu, kuram būtu piešķiramas līguma slēgšanas tiesības.
12.10. Līguma slēgšanas tiesības tiek piešķirtas pretendentam, kura piedāvājums ir saimnieciski izdevīgākais un kurš atbilst visām nolikuma prasībām.
12.11. Pretendents, kas iesniedzis nepatiesas ziņas, tiek izslēgts no dalības iepirkumā.
12.12.  Komisija ir tiesīga:
12.12.1. Jebkurā piedāvājumu vērtēšanas posmā noraidīt pretendenta piedāvājumu, ja pēc piedāvājumu atvēršanas pretendents maina piedāvājumā norādīto informāciju;
12.12.2. Neizvēlēties nevienu no piedāvājumiem, ja tie pārsniedz šim nolūkam piešķirto finansējumu.
12.13. Ja iepirkumā nav iesniegti piedāvājumi vai arī visi iesniegtie piedāvājumi neatbilst nolikuma prasībām, Komisija pieņem lēmumu izbeigt iepirkumu bez rezultāta.
12.14. Ja pretendents, kura piedāvājums izvēlēts līguma slēgšanai, atsakās slēgt līgumu vai līgums netiek parakstīts piecu darbdienu laikā no Pasūtītāja nosūtītā uzaicinājuma to parakstīt, Komisija ir tiesīga pieņemt lēmumu par līguma slēgšanu ar nākamo pretendentu, kura piedāvājums ir atbilstošākais, vai pārtraukt iepirkumu, neizvēloties nevienu piedāvājumu.
12.15. Ja pieņemts lēmums slēgt līgumu ar nākamo pretendentu, kura piedāvājums atzīts par iepirkuma prasībām atbilstošāko, bet tas atsakās slēgt līgumu, Komisija pieņem lēmumu pārtraukt iepirkumu, neizvēloties nevienu piedāvājumu.
Citi nosacījumi
13. 
13.1. Pasūtītājs apliecina, ka ievēros pretendenta tiesības uz fiziskās personas datu aizsardzību un apstrādi saskaņā ar spēkā esošajiem tiesību aktiem, tai skaitā Eiropas Parlamenta un padomes 2016. gada 27.aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula).
13.2. Piegādātājs sedz visus izdevumus, kas saistīti ar piedāvājuma sagatavošanu un iesniegšanu, un neatkarīgi no iepirkuma rezultāta Pasūtītājs neuzņemas atbildību par piegādātāja izdevumiem, kas saistīti ar piedāvājuma sagatavošanu un iesniegšanu.
13.3. Ja nolikumā tiek konstatētas pretrunas ar publiskos iepirkumus regulējošo tiesību aktu normām, tiek piemērotas attiecīgo publiskos iepirkumus regulējošo tiesību aktu normas.
13.4. Nolikums sastāv no nolikuma teksta latviešu valodā un šādiem pielikumiem, kas ir nolikuma neatņemamas sastāvdaļas:
13.4.1. Pielikums Nr. 1 – Pieteikums dalībai iepirkumā (veidne);
13.4.2. Pielikums Nr. 2 – Tehniskā specifikācija;
13.4.3. Pielikums Nr. 3 – Tehniskā piedāvājuma sagatavošanas un vērtēšanas nosacījumi
13.4.4. Pielikums Nr. 4 – Finanšu piedāvājums (veidne);
13.4.5. Pielikums Nr. 5 – Pieredzes apliecinājums (veidne);
13.4.6. Pielikums Nr. 6 – Speciālistu saraksts (veidne);
13.4.7. Pielikums Nr. 7 – Iesaistītās personas apliecinājums (veidne);
13.4.8. Pielikums Nr. 8– Līguma projekts.

